**«Never Let It Go»** er en svensk discopoplåt fra 2002, komponert av Marcos Ubeda og fremført av gruppen Afro-Dite. Sangen vant svenske Melodifestivalen i 2002, og var den første vinnerlåten i konkurransens historie som ble fremført på et annet språk enn svensk. Gjennom seieren i Melodifestivalen ble sangen Sveriges bidag i Eurovision Song Contest 2002 i Tallinn. «Never Let It Go» var blant favorittene, men endte til slutt som nummer 8 av 24 deltakere.

Bakgrunn
--------

Låten er komponert av Marcos Ubeda og var en av deltakerne i Melodifestivalen i 2002. Sangen ble fremført av gruppen Afro-Dite, som besto av Gladys del Pilar, Blossom Tainton og Kayo Shekoni. Dette året var det flere store endringer i den svenske konkurransen. Arrangementet ble utvidet til å omfatte fire semifinaler, en sistesjanse og finalen i Stockholm lørdag 1. mars 2002. Deltakerne kunne også synge på det språket de selv ønsket, for første gang i konkurransens historie. «Never Let It Go» vant sin delfinale i Norrköping og vant til slutt finalen i Globen. Sangen ble dermed Sveriges bidrag til den internasjonale finalen i Tallinn i Estland lørdag 25. mai samme år.

Foran den internasjonale finalen var Sverige blant favorittene til å vinne konkurransen, sammen med Tyskland og Storbritannia. Afro-Dite og Sverige var det tolvte landet ut på scenen av 24 deltakere. Sangen er en discoinspirert, rask poplåt, og Afro-Dite stilte på scenen i sølvkjoler. Tross favorittstemplet fikk «Never Let It Go» bare 72 poeng og en åttendeplass. Den høyeste poengsummen var 12 poeng fra Bosnia-Hercegovina.

Utgivelse
---------

Sangen ble utgitt som maxi-singel etter den svenske finalen.

### Sporliste

| Spor | Låt | Lengde |
| --- | --- | --- |
| 1 | «Never Let It Go» (Originalversjon)Mikset av Bo Reimer | 03:02 |
| 2 | «Never Let It Go» (Grooveconstructors Club Mix)Remiks, produsert av The Grooveconstructors | 06:44 |
| 3 | «Never Let It Go» (Grooveconstructors Radio Edit)Remiks, produsert av The Grooveconstructors | 03:31 |
| 4 | «Never Let It Go» (SoundFactory Club Anthem)Remiks, produsert av SoundFactory | 07:01 |
| 5 | «Never Let It Go» (SoundFactory N.Y. Dub)Remiks, produsert av SoundFactory | 07:01 |

Listeplasseringer
-----------------

Den svenske versjonen toppet Sverigetopplistan, og den lå på SR P3s *Trackslistan* i syv uker med en tredjeplass som høyeste notering. «Never Let It Go» nådde imidlertid ikke Svensktoppen, siden kun svenskspråklige låter var tillatt på listen denne tiden. Først året etter ble ikke-svenskspråklige sanger tillatt på Svensktoppen.

| Liste (2002) | Høyesteplassering |
| --- | --- |
| Sveriges flagg Sverige (Sverigetopplistan) | 1 |

Referanser
----------

1. ↑  «Afro-Dite – Never Let It Go». *discogs.com*. Besøkt 16. juni 2018.
2. ↑  Sweden, Sveriges Television AB, Stockholm,. «Melodifestivalen 2002». *svt.se* **(svensk)**. Besøkt 16. juni 2018.
3. ↑  «Punters back UK Eurovision win». *BBC News* **(engelsk)**. 24. mai 2002. Besøkt 16. juni 2018.
4. ↑  «Sveriges poeng i Eurovision Song Contest 2002». *eurovision.tv*. Arkivert fra originalen 16. juni 2018. Besøkt 16. juni 2018.
5. ↑  «Afro-Dite – Never Let It Go». *discogs.com*. Besøkt 16. juni 2018.
6. ↑  Hung, Steffen. «"Never Let It Go" – Swedish Charts». *swedishcharts.com*. Besøkt 16. juni 2018.

| Utmerkelser og prestasjoner |
| --- |
|
| Forgjenger :**«Listen to Your Heartbeat» medFriends**

 | **Sveriges bidrag i Eurovision Song Contest**2002 | Etterfølger :**«Give Me Your Love» medFame** |